ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
ابھی تک خریف کی فصل 1082.22 لاکھ ہیکٹیئر رقبے پر بوئی گئی ہے؛ پچھلے سال کی اسی مدت کے مقابلے اس سال اس رقبے میں 7.15 فیصد کا اضافہ ہوا
نئی دہلی،28 اگست ، 2020 / خریف فصل کی بوائی کے رقبے میں قابل اطمینان ترقی ہوئی ہے، جس کی تازہ ترین صورتحال مندرجہ ذیل ہے :
خریف فصلوں کی بوائی کا رقبہ : 28.08.2020 کو خریف کی فصل کا کل رقبہ 1082.22 لاکھ ہیکٹیئر تھا، جبکہ پچھلے سال کی اسی مدت کے دوران یہ رقبہ 1009.98 لاکھ ہیکٹیئر تھا۔ لہذا اس رقبے میں ملک میں پچھلے سال کی اسی مدت کے مقابلے 7.15 فیصد کا اضافہ ہوا۔ فصل کے مطابق رقبے میں بوائی مندرجہ ذیل ہے:
- چاول : چاول کی بوائی پچھلے سال کی اسی مدت کے دوران 354.41 لاکھ ہیکٹیئر رقبے میں تھی، جبکہ اس مرتبہ تقریباً 389.81 لاکھ رقبے میں ہے۔ لہذا پچھلے سال کی بنسبت 35.40 لاکھ ہیکٹیئر مزید علاقہ اس میں شامل کیا گیا ہے۔
- دَلہَن : پچھلے سال کی اسی مدت کے دوران دلہن کی بوائی 128.65 لاکھ ہیکٹیئر تھی۔ جبکہ اس مرتبہ یہ تقریباً 134.57 لاکھ ہیکٹیئر رقبے میں ہے۔ لہذا پچھلے سال کی بنسبت 5.91 لاکھ ہیکٹیئر مزید رقبے میں فصل بوئی گئی۔
- موٹا اناج : پچھلے سال کی اسی مدت کے دوران 172.49 لاکھ ہیکٹیئر کے مقابلے اس بار تقریباً 176.89 لاکھ ہکٹیئر رقبے پر فصل بوئی گئی۔ لہذا 4.40 لاکھ ہیکٹیئر مزید رقبے کو پچھلے سال کے مقابلے شامل کیا گیا ہے۔
- تلہن : پچھلے سال کی اسی مدت کے دوران 170.99 لاکھ ہیکٹیئر رقبے کی بنسبت تقریباً 193.29 لاکھ ہیکٹیئر رقبے پر تلہن کی بوائی کی گئی۔ لہذا پچھلے سال کی بنسبت 22.30 لاکھ ہیکٹیئر مزید رقبہ اس میں شامل کیا گیا۔
- گنا : پچھلے سال کی اسی مدت کے دوران 51.68 لاکھ ہیکٹیئر رقبے کے مقابلے گنے کی بوائی تقریباً 52.29 لاکھ ہیکٹیئر رقبے پر کی گئی ہے۔ لہذا پچھلے سال کے مقابلے اس سال 0.61 لاکھ ہیکٹیئر اضافی رقبے کو شامل کیا گیا ہے۔
- پٹسن اور میستا : پچھلے سال کی اسی مدت کے دوران 6.86 لاکھ ہیکٹیئر رقبے کے مقابلے اس سال تقریباً 6.97 لاکھ ہیکٹیئر رقبے میں جوٹ اور میستا کی بوائی کی گئی۔ لہذا پچھلے سال کی بنسبت اس سال 0.11 لاکھ ہیکٹیئر مزید رقبہ اس میں شامل کیا گیا۔
- کپاس : پچھلے سال کی اسی مدت کے دوران 124.90 لاکھ ہیکٹیئر رقبے کے مقابلے اس سال تقریباً 128.41 لاکھ ہیکٹیئر رقبے پر کپاس کی بوائی کی گئی۔ لہذا پچھلے سال کے مقابلے اس سال مزید 3.50 لاکھ ہیکٹیئر رقبے کو شامل کیا گیا۔
مرکزی آبی کمشین  نے بتایا ہے کہ ملک کے مختلف علاقوں میں 123 ذخیرہوں میں پانی کا ذخیرہ پچھلے سال کی اسی مدت کے مقابلے 102 فیصد ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔28
U – 4882
(Visitor Counter : 173
کانکنی کی وزارت
جیولاجیکل سروے آف انڈیا، مرکزی صدر دفتر ، کولکتہ نے 75ویں یوم آزادی کو پورے جوش و خروش کے ساتھ منایا
نئی دہلی،؍15اگست 2021/ کانکنی کی وزارت کے تحت ملک کے خصوصی جیو سائنٹفک ریسرچ آرگنائزیشن، جیولوجیکل سروے آف انڈیا نے آج کولکتہ میں اپنے مرکزی صدر دفتر میں ترنگاپھیراکر ہندستانی یوم آزادی کی 75ویں سالگرہ کو جذبے اور جوش و خروش کے ساتھ منایا۔
اس موقع پرہندستانی جیولوجکل سروے کے ڈائریکٹرجنرل جناب راجندر سنگھ گرکھال، ایڈیشنل ڈائریکٹر جنرل ڈاکٹر ایس راجو ایڈیشنل ڈائریکٹر جنرل جناب مہادیو ماروتی سمیت دیگر عہدیداران اور کارکنان موجود تھے۔ تمام کووڈ-19 سےمتعلق پروٹوکول کی تعمیل کرتے ہوئے ا س تقریب کا انعقاد کیا گیا۔
جناب گرکھال نے قومی پرچم پھیرایا، اپنے خطاب میں جناب گرکھال نے ہمارےملک کے جنگ آزادی کے سپائیوں کے اس اہم تعاون کو یاد کیا جنہوں نے ہندستان کو برطانوی حکومت کے چنگل سے آزاد کرانے کے لئے اپنی جانیں قربان کردی تھیں۔ انہوں نے زور دے کر کہا کہ ہمیں اس آزادی کو مضبوط بنانے اور ملک کی ترقی کا راستہ صاف کرنے کے لئے سخت محنت کرنی ہوگی۔
اپنے خطاب میں جناب گرکھال نے کہاکہ ہندستانی جیولوجیکل سروے نے روایتی کانکنی کھوج سےمتعلق سرگرمیوں کے ساتھ ساتھ کھوج کےمیدان میں نیشنل ایروجیوفزیکل میپنگ اور سٹیلائٹ پر مبنی تکنیکوں جیسے حوصلہ افزا پروجیکٹ کے لئے خود کو تیار کیا ہے۔
جناب کھرگل نے گزشتہ 75 برسوں میں ملک کے ذریعہ کی گئی اہم ترقی کے بارے میں بتایا۔ انہوں نے سچائی پر زور دیا کہ ٹکنالوجی کے مورچےپر بھی ہندستا ن کے ایک رہنما کے طورپر ابھرا ہے۔ چاند /مریخ مشن اور اور باہری خلا میں سٹیلائٹ /روور بھیجنا آزادی کے بعد کے دور میں ہوئی ٹکنالوجی کی ترقی کے بارے میں بہت کچھ بتاتا ہے۔
ڈائئریکٹر جنرل جناب راجندر سنگھ گرکھال، اضافی ڈائریکٹر جنرل ڈاکٹر ایس راجو اور ایڈیشنل ڈائریکٹرجنرل جناب مہادیو ماروتی کے ذریعہ کولکتہ میں جی ایس آئی کے احاطوں میں 75 پودوں کو لگانے کی شروعات کے ساتھ اس پروگرام کااختتام کیا۔
ہندستانی جیولوجیکل سروے  کا قیام1851 میں خصوصی طور سے ریلوے کے لئے کوئلہ ذخائر کی تلا ش کے سلسلہ میں کیا گیا تھا۔ تب سے اب تک کی مدت میں جی ایس آئی نے صرف ملک میں مختلف علاقوں میں ضروری جیو سائنس سےمتعلق اطلاعات کے ذخیرے کی شکل میں ترقی کی ہے۔ بلکہ اسے شہرت کے جیو سائنٹس تنظیم کا درجہ بھی مل چکاہے۔ تنظیم کا اہم کام قومی جیو سائنس معلومات حاصل کرکے اسے اپ ڈیٹ کرتے رہنا اور معدنی وسائل کا مسلسل اندازہ لگانا ہے۔
جی ایس آئی کا اہم رول پالیسی ساز فیصلوں ،کاروباری اور سماجی اقتصادی ضرورتوں پر توجہ دینے کے ساتھ ہی معنی خیز غیر جانب دار معلومات فراہم کرنا شامل ہے۔ جیو سروے آف انڈیا  ملک کے اندر اور اس کے ساحلی علاقوں کی سطح اور ذیلی سطح سے حاصل شدہ تمام جیو سائنسی عملوں اور سرگرمیوں کے منظم ڈاکیومنٹیشن پر بھی زور دیتا ہے۔
اپنے انتظام ، تال میل اور ریموٹ سینسنگ کے ذریعہ حاصل مقامی ڈیٹا بیس کا استعمال کرنے سے سروے اور میپنگ میں جی ایس آئی کی خصوصی صلاحیت میں مسلسل اضافہ ہوا ہے۔ اس مقصد کے لئے تنظیم ایک’ذخیرہ‘  یا کلیئرنگ ہاؤس کے طور پر کام کرتی ہے اور جیو اطلاعات سائنسی میدان میں دیگر مستفدین کےساتھ تعاون اور اشتراک کے ذریعہ ارضی سائنسی اطلاعات اور مقامی ڈیٹا کی تشہیر کے لئے جدید ترین کمپیوٹر پر مبنی تکنالوجی کا استعمال کرتی ہے۔
جیولوجیکل سروے آف انڈیا (جی ایس آئی کا صدر دفتر کولکتہ میں ہے اورا س کے چھ مقامی دفتر لکھنؤ ، جے پور، ناگپور، حیدرآباد، شیلانگ، اور کولکتہ میں واقع ہیں اور ملک کے تقریباً تما م ریاستوں میں ریاستی اکائیوں کے دفتر ہیں۔
ش ح۔ ش ت۔ج
U. No. - 7889
(Visitor Counter : 176
زراعت اور کاشتکاروں کی فلاح و بہبود کی وزارت
سستی قیمت پر معیاری بیج اورکھادوں کی سپلائی
زراعت اورکسانوں کی فلاح کے مرکزی وزیرجناب نریندرسنگھ تومرنے آج راجیہ سبھا میں ایک سوال کے تحریری جوا ب میں درج ذیل معلومات فراہم کیں ۔
تباہی کے انتظام کی بنیادی ذمہ داری ریاستی حکومتوں پرعائد ہوتی ہے۔ نوٹیفائیڈ تباہیوں کی صورت میں ریاستی حکومتیں متاثرہ افراد کو اپنے پاس موجود ریاستی ڈیزاسٹررسپانس فنڈ  سے مالی راحت فراہم کرتی ہیں ۔ تاہم شدید نوعیت کی تباہی کی حالت میں ، مقررہ طریقہ کارکے مطابق نیشنل ڈیزاسٹررسپانس فنڈ  کی طرف سے اضافی مالی امداد فراہم کی جاتی ہے ، جس کے لئے بین وزارتی مرکزی ٹیم  کے ذریعہ زمینی حالات کا تجزیہ بھی کیاجاتاہے ۔ نوٹیفائیڈ قدرتی آفات کی صورت میں ایس ڈی آرایف /این ڈی آرایف کے تحت دی جانے والی مالی امداد راحت کے طورپردی جاتی ہے نہ کہ ان آفات میں ہوئے نقصان یا اس کے لئے کئے گئے دعوے کے معاوضے کے طورپر ۔
حکومت زرعی فصلوں کے معیاری بیجوں کی پیداوار اور ان میں اضافہ کرنے کے لئے سال 15-2014سے بیجوں اورپودکاری کے مواد کے ذیلی مشن  کو نافذ کررہی ہے ۔ ایس ایم ایس پی کے تحت کسانوں کے ذریعہ محفوظ کردہ بیجوں کے معیارکو بڑھانے کے لئے سیڈ ولیج پروگرام نافذ کیاجارہاہے ۔ اس پروگرام کے تحت کسانوں کو مالی امداد فراہم کی جاتی ہے ۔ حکومت متعددحالیہ فصل کی ترقی کے پروگراموں /اسکیموں جیسے کہ قومی غذائی تحفظ مشن  ، باغبانی کی مربوط ترقی کے لئے  ، راشٹریہ کرشی وکاس یوجنا  وغیرہ کے تحت بیجوں کی پیداوار اورتقسیم اور بیج سے متعلق دیگرسرگرمیوں کے لئے مختلف ریاستوں اورسرکاری بیج پیداکرنے والی ایجنسیوں کو مالی امدادفراہم کرتی ہے تاکہ کسانوں کو وقت پر معیاری بیج دستیاب ہوسکیں ۔ یہ پروگرام /اسکیمیں متعدد فصلوں کی زرعی پیداوار کو بڑھانے میں مدد کرتی ہیں اور ملک میں کسانوں کو ہونے والے فائدے کو بھی بہتربنارہی ہیں ۔
حکومت نے 45کلو والی ایک بوری یوریاکی قیمت 242روپے طے کی ہے ۔ گذشتہ کئی سالو ں کے دوران یوریاکی قیمت تقریبا برابررہی ہے ۔ یوریا قانونی طورپر نوٹیفائیڈ زیادہ سے زیادہ رٹیل قیمت  پردستیاب کرائی جارہی ہے ۔ کھاد کا محکمہ یکم اپریل ،2010سے غذائیت پرمبنی سبسڈی  نافذ کررہاہے ۔ اس اسکیم کے تحت سالانہ بنیاد پر طے کی گئی سبسڈی کی متعینہ رقم نائٹروجن ، فاسفیٹ ، پوٹاش  اور سلفر پر فراہم کی جاتی ہے ۔ اس اسکیم کے تحت بورون اورزنک جیسی خورد غذائیت والے کھاد کی قسم علیحدہ سبسڈی کے لئے اہل ہے ۔ تاکہ بنیادی غذائیت کے ساتھ ان کے استعمال کی حوصلہ افزائی کی جاسکے ۔ فی الحال اس اسکیم کے تحت فاسفیٹ اور پوٹاش  کی 22قسموں اور نائٹروجن ، فاسفیٹ ، پوٹاش اور سلفر  پیچیدہ کھادوں کی 16قسموں کا احاطہ کیاجارہاہے ۔
سال 2021کے دوران بین الاقوامی بازارمیں پی اورکے کھادوں کے خام مواداور تکمیل شدہ کھاد کی مصنوعات میں غیرمعمولی اضافہ دیکھاگیا جس کی وجہ سے کھادوں کی پیداوار اوردرآمداتی لاگت میں کئی گنا اضافہ ہوا۔ تاہم حکومت نے فوری قدم اٹھاتے ہوئے پی اورکے کھادوں کی غذائیت پرمبنی کھاد سبسڈی میں اضافہ کیاہے ، جس سے ڈی اے پی اوراین پی کھادوں کی پیداواراوردرآمد کو یقینی بنانے اور حالیہ ربیع سیزن کے دوران کسانوں کو پہلے جیسی قیمت پر مہیاکرانے میں مدد ملی ہے ۔ رواں مالی سال یعنی 22-2021میں کھادوں کی مجموعی سپلائی ٹھیک رہی ہے ۔
فرٹیلائزرکنٹرول آرڈر، 1985کے تحت غیرمعیاری کھادوں کی فروخت پر سخت پابندی ہے ۔ ایف سی او کے شیڈول -1میں متعدد کیمیاوی کھادوں کی تفصیلات بیان کی گئی ہیں ۔ ریاستی حکومتیں نفاذی اتھاریٹیز ہیں اورانھیں خلاف ورزی کرنے والوں کے خلاف کارروائی کرنے کا پورااختیارحاصل ہے ۔
وزیراعظم کا دفتر
وزیر اعظم نےجی ایس ٹی کے نفاذ کے 4 سال مکمل ہونے پرستائش کی
وزیر اعظم نے کہا کہ کہ یہ ہندوستان کے معاشی منظرنامے میں ایک سنگ میل ثابت ہوا ہے
نئی دہلی،30؍جون: وزیر اعظم ، جناب نریندر مودی نےجی ایس ٹی کے نفاذ کے 4 سال مکمل ہونے پر ستائش کی ہے اور کہا ہے کہ یہ ہندوستان کے معاشی منظرنامے میں سنگ میل کی حیثیت رکھتا ہے۔
ایک ٹویٹ میں ، وزیر اعظم نے کہا ، "جی ایس ٹی ہندوستان کے معاشی منظرنامے میں ایک سنگ میل ثابت ہوا ہے۔ اس نے عام آدمی پر ٹیکسوں ، ٹیکس کی ادائیگی میں آنے والی پریشانیوں اور مجموعی طور پر ٹیکسوں کے بوجھ میں کمی کی ہے جبکہ شفافیت ، عمل آوری اور مجموعی طور پر ٹیکس کلکشن میں نمایاں اضافہ کیا ہے۔ # 4 ایئرس آف جی ایس ٹی "
وزارت دفاع
رکشا منتری جناب راج ناتھ سنگھ نے نیو یارک میں انڈیا۔ یو ایس 2+2 ڈائیلاگ کے موقع پر
بھارتی برادری سے ملاقات کی
نئی دلّی، 17 دسمبر / رکشا منتری جناب راج ناتھ سنگھ بھارت اور امریکہ کے دفاع اور خارجہ امور کے وزراء کے واشنگٹن میں منعقد ہونے والے 2+2 ڈائیلاگ کے سلسلے میں آج نیو یارک پہنچے۔ نیو یارک میں رکشا منتری نے قونصلیٹ جنرل آف انڈیا کی جانب سے بھارتی برادری اور بھارت کے دوستوں کے لئے منعقد کئے گئے ایک استقبالیہ میں شرکت کی۔
اس اجتماع سے خطاب کرتے ہوئے جناب راج ناتھ سنگھ نے اس سال کے اوائل میں ہوسٹن میں وزیر اعظم جناب نریندر مودی کے دورے کے موقع پر منعقد کی گئی ” ہودی مودی“ تقریب کو کامیاب بنانے میں بھارتی برادری کے رول،اہمیت اور تعاون کا تذکرہ کیا۔ انہوں نے آرٹیکل 370 کی منسوخی، شہریت ایکٹ کی حالیہ ترمیم اور پڑوسیوں کے ساتھ دوستانہ تعلقات کا بھی تذکرہ کیا۔
رکشا منتری نے بھارتیہ برادری کے ساتھ ملاقات کی اور بھارت۔ امریکی تعلقات اور بھارتی معیشت سے متعلق سوالات کے جواب دیئے۔
2+2 ڈائیلاگ 18 دسمبر، 2019 کو منعقد ہو رہے ہیں۔
۔۔۔۔۔۔
U.5905
م۔ ر۔ر۔
(Visitor Counter : 41
وزیراعظم کا دفتر
وزیراعظم 18 نومبر کو ’’بلارکاوٹ قرض کی ترسیل اور اقتصادی ترقی کے لئے تال میل کے قیام‘‘ پر کانفرنس سے خطاب کریں گے
وزیراعظم جناب نریندر مودی 18 نومبر 2021 کو دوپہر 12 بجے نئی دہلی کے اشوک ہوٹل میں ’’بلارکاوٹ قرض کی ترسیل اور اقتصادی ترقی کے لئے تال میل کا قیام‘‘ پر کانفرنس کے اختتامی اجلاس سے خطاب کریں گے۔
اس کانفرنس کا انعقاد 17 اور 18 نومبر 2021 کو وزارت خزانہ کے مالی خدمات کے محکمے کے ذریعے کیا جا رہا ہے۔ اس میں وزارتوں، بینکوں ، مالی اداروں اور صنعت کے نمائندے شرکت کریں گے۔
اس موقع پر مرکزی وزیر خزانہ بھی موجود ہوں گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔و ا۔ ق ر
12991U-
(
زراعت اور کاشتکاروں کی فلاح و بہبود کی وزارت
دھان کے کسانوں کے لئے معاوضاتی قیمتیں
کم سے کم امدادی قیمت ایم ایس پی پر دھان کی خریداری ، فوڈ کارپوریشن آف انڈیا ایف سی آئی اور ریاستی ایجنسیاں کرتی ہیں ۔ خریف کے مارکیٹنگ سیزن 21-2020 کے دوران دھان کی ایم ایس پی پر خریداری اب تک کی سب سے اونچی سطح 128.36 لاکھ کسانوں سے کی گئی  جبکہ پچھلے سال 124.59 لاکھ کسانوں سے یہ خریداری کی گئی تھی ۔ اسی طرح ربیع کے مارکیٹنگ سیزن 22-2021 میں ایم ایس پی خریداری ریکارڈ 49.14 لاکھ کسانوں سے کی گئی جبکہ پچھلے سال یہ خریداری 43.35 لاکھ کسانوں سے کی گئی تھی ۔
کم سے کم امدادی قیمت کا اعلان، زرعی لاگتوں اور قیمتوں سے متعلق کمیشن کی شفارشات کی بنیاد پر کی جانے والی فصلوں کی بوائی کی شروعات میں حکومت کی طرف سے کیا جاتا ہے ۔اس سے کسان اپنی پسند کی فصل کی بوائی سے متعلق سوچا سمجھا فیصلہ کر سکتے ہیں ۔
یہ جانکاری زراعت اور کسانوں کی بہبود کے مرکزی وزیر جناب نریندر سنگھ تومر نے آج ایک سوال کے تحریری جواب میں فراہم کی۔
زراعت اور کاشتکاروں کی فلاح و بہبود کی وزارت
بزنس کرنے میں آسانی کی جانب ایک بڑا قدم اٹھاتے ہوئے مرکزی وزیر زراعت نے زرعی اشیائ کی برآمد ؍ درآمد اور کیڑے مار دواؤں کے رجسٹریشن کے مربوط ہائی ٹیک آن لائن پورٹل کا افتتاح کیا
ڈرون استعمال کر کے کیڑے مار دوائیں استعمال کرنے والے تقریباً تمام قسموں کے لئے درخواستوں کو منظوری
یہ بڑے فخر کی بات ہے کہ زرعی برآمدات اور کاروبار کرنے میں آسانی کی جانب بڑے اقدامات کئے گئے ہیں: جناب نریندر سنگھ تومر
مرکزی حکومت ہندوستانی زراعت کو مضبوط کرنے کے عہد کی پابند ہے
زراعت اور کسانوں کی بہبود کے مرکزی وزیر جناب نریندر سنگھ تومر نے آج دو پورٹلس کا آغاز کیا، جن میں سے ایک کیڑے مار دواؤں کے کمپیوٹرائزڈ رجسٹریشن  اور پلانٹ کورنٹیشن انفورمیشن سسٹم  کے لئے ہے۔ اس موقع پر اظہار خیال کرتے ہوئے وزیر موصوف نے کہا کہ زراعت کے شعبے کے لئے وزیراعظم کے ویژن کو دھیان میں رکھتے ہوئے یہ دو پورٹلس شروع کئے گئے ہیں اور ان کے ذریعے ڈیجیٹل زراعت اور کاروبار میں آسانی کو فروغ ملے گا۔ جناب تومر نے اس بات پر خوشی کا اظہار کیا کہ زرعی برآمدات میں زبردست اضافہ ہوا ہے۔
زراعت اور کسانوں کی بہبود کے مرکزی وزیر مملکت جناب کیلاش چودھری نے کہا کہ ٹیکنالوجی پر وزیراعظم کی جانب سے زور دیئے جانے سے زراعت کا شعبہ مزید ترقی کرے گا۔ نئے پورٹلس سے کسانوں ، برآمدکاروں اور صنعت کاروں کو فائدہ ہوگا۔
زراعت اور کسانوں کی بہبود کی وزارت کے زراعت اور کسانوں کی بہبود کا محکمہ پلانٹ پروٹیکشن، کورنٹین اینڈ اسٹوریج ڈائرکٹریٹ، فرید آباد زرعی اشیائ کی برآمدات اور درآمدات اور کیڑے مار دواؤں کی ہندوستانی صنعت کے کام کاج اپنے دو ]ورٹلس کے ذریعے دیکھ رہا ہے۔ کمپیوٹرائزڈ رجسٹریشن آف پیسٹی سائڈ  ا ور پلانٹ کورنٹین انفورمیشن سسٹم  اس بات کی ضرورت کو محسوس کرتے ہوئے کہ زرعی اشیائ کی برآمد اور درآمد اور کیڑے مار دواؤں کے رجسٹریشن کی درخواستوں کو اور زیادہ تیزی سے فروغ دیئے گئے دو آن لائن پورٹلس کا آغاز کیا ہے۔
پی کیو ایم ایس پورٹل سے درخواست گزار کو ذاتی طور پر جائے بغیر ایک شفاف طریقہ کار حاصل ہوگا اور ای ادائیگی اور دستاویزات کو آن لائن اپلوڈ کر کے متعلقہ سرٹیفکٹس ڈاؤن لوڈ کئے جا سکیں گے۔
ڈی اے ایف ڈبلیو نے سی جی جی حیدرآباد کو ساتھ لے کر پلانٹ کو رنٹین انفورمیشن سسٹم  کےلئے نئی ٹیکنالوجی پلانٹ فارم پر ڈیزائن، فروغ، تکنیکی مدد، دیکھ ریکھ اور بلا رکاوٹ ای گورننس اقدامات کے لئے کام شروع کیا ہے اور اس کے ساتھ ہی کیڑے مار دواؤں کے جامع رجسٹریشن  کے لئے ای گورننس اور اقدامات بھی کئے گئے ہیں۔
ڈرون کا استعمال کر کے کیڑے مار دواؤں کا چھڑکاؤ:
ڈرون ٹیکنالوجی کے فروغ اور ہندوستان میں اس کے استعمال اور کسان ڈرون کے استعمال میں آسانی لانے کے وزیراعظم کے ویژن کے عین مطابق، جیسا کہ بجت دستاویز 2022 میں اعلان کیا گیا تھا، محکمے نے تمام متعلقہ فریقوں صلاح و مشورہ کر کے کیڑے مار دواؤں کے لئے ڈرون کے استعمال اور تغذیہ بخش اجزائ چھڑکنے کے لئے ڈرون کام میں لانے کیلئے ایک اسٹینڈرڈز آپریٹنگ طریقہ کار وضع کیا ہے۔ ڈرون ٹیکنالوجی کو تمام کسانوں تک پہنچانے کے لئے وزارت نے آج حکم جاری کئے ہیں اور کیڑے مار دواؤں کے تمام رجسٹرڈبرانڈز کے لئے چھڑکاؤ کو عبوری اجازت دے دی ہے۔ یہ کیڑے مار دوائیں وہ ہیں، جن کی فصلوں پر افادیت ثابت کی جا چکی ہے اور ملک میں یہ دوسرے طریقوں سے پہلے ہی سے استعمال کی جا رہی ہیں۔
اس موقع پر موجود اکابرین میں زراعت کے وزیر مملکت جناب کیلاش چودھری، زراعت کے سکریٹری جناب منوج آہوجا، زراعت کی وزارت کے اعلیٰ افسران، سنٹر فار گڈ گورننس کے ڈی جی جناب راجندر نمجے، آئی سی اے آر کے سائنسداں، زرعی، صنعتی اور کسانوں کی تنظیموں کے نمائندے شامل تھے۔
وزیراعظم کا دفتر
وزیراعظم چندر یان- 2 کے اترنے کا آخری منظر دیکھیں گے
نئی دہلی 06 ستمبر ۔وزیر اعظم جناب نریندرمودی بنگلور و میں اسرو کے صدر دفتر کا دورہ کریں گے تاکہ 7ستمبر 2019 کو چندریان -2 کے چاند کے ساؤتھ پول پر اترنے کا آخری منظر دیکھ سکیں ۔
وہ اس موقع پرپورے بھارت میں 8سے 10ویں درجے تک کے طلبا کے لئے منعقد کئے خَلائی کوئز میں جیتنے والوں سے بات چیت بھی کریں گے۔
وزیر اعظم کی حیثیت سے وہ سائنس اور اس کی کامیابیوں سے بڑی دلچسپی رکھتے ہیں ۔ جناب مودی کے اسرو کے دورے سے بھارتیہ خلائی سائنسدانوں کے جوش وخروش کو فروغ حاصل ہوگا اور نوجوانوں کو یہ فیضا ن حاصل ہوگا کہ وہ اختراعی ذہن کو ترقی دیں اور کھوج وتحقیق کے جذبے کو فروغ دیں۔
چندریان-2 مشن میں ذاتی دلچسپی دکھاتے ہوئے جناب مودی نے اسے ’’ انڈیا ایٹ ہارٹ ، انڈین ان اسپرٹ ، قراردیا تھا۔ ہر بھارتی کو سب سے زیادہ خوشی اس بات پر ہوگی کہ یہ پوری طرح دیسی مشن ہے ۔‘‘
اسرو نے اپنے بیان میں کہا ہے کہ چندریان-2 سات ستمبر 2019 کو رات ایک بج کر 30 منٹ سے دو بج کر 30 منٹ کے درمیان اترے گا۔
۰۰۰۰۰۰۰۰۰۰۰۰۰۰۰۰۰۰۰۰۰
U-4059
(Visitor Counter : 66
بجلی کی وزارت
این ٹی پی سی نے پی ایس اے آکسیجن پلانٹس کا افتتاح کیا
نئی دلّی ،07 اکتوبر / این ٹی پی سی دادری اور این ٹی پی سی بوگائی گاؤں میں آج پی ایس اے آکسیجن پلانٹس کا افتتاح کیا گیا ۔
یہ افتتاح ہر ریاست اور مرکز کے زیر انتظام علاقے میں مربوط پی ایس اے آکسیجن پلانٹس کے سلسلے میں ایم او پی کے رہنما خطوط کے مطابق اور محترم وزیر اعظم کے ذریعے پی ایم کیئرس کے فنڈ کے ساتھ ، رِشی کیش کے ایمس سے ورچوئل طور پر کیا گیا ۔
این ٹی پی سی دادری میں پی ایس اے آکسیجن پلانٹ کا افتتاح 7 اکتوبر ، 2021 ء کو این ٹی پی سی دادری کے سی جی ایم ، جناب بی سری نواس راؤ نے کیا ، جو اس موقع پر مہمانِ خصوصی تھے ۔ محترم وزیر اعظم کے ذریعے ورچوئل افتتاح اور خطاب کے موقع پر سامعین میں دادری کے سی جی ایم ، جناب بی سری نواس راؤ اور دیگر سینئر عہدیدار اور ملازمین موجود تھے ۔
این ٹی پی سی دادری کے آکسیجن پلانٹ میں 5 ایم 3 فی گھنٹہ کی صلاحیت والے دو پلانٹ ہیں ، جو 83 لیٹر فی منٹ آکسیجن بنانے کے لئے کافی ہیں ۔ یہ پلانٹ کووڈ – 19 وباء کے خلاف تیاریوں کے پیش نظر قائم کیا گیا ہے ۔ این ٹی پی سی دادری کا یہ یونٹ شہر اور آس پاس کے علاقوں میں طبی آکسیجن کی غیر معمولی ضروریات کو پورا کرنے میں مدد دے گا ۔
اس کے علاوہ ، این ٹی پی سی بونگائی گاؤں کا آکسیجن پلانٹ ، کووڈ – 19 بحران سے نمٹنے کے لئے شروع کیا گیا ہے ۔ بجلی کی وزارت کے اقدامات کے تحت این ٹی پی سی بونگائی گاؤں نے اپنی کارپوریٹس سماجی ذمہ داری  کے تحت 15 این ایم 3 فی گھنٹہ کی صلاحیت والا پی ایس اے آکسیجن پلانٹ کا افتتاح کیا ہے ۔ اس آکسیجن پلانٹ کا افتتاح پی ایم کیئر فنڈ کے تحت محترم وزیر اعظم جناب نریندر مودی کےذریعے ملک بھر میں مختلف آکسیجن پلانٹس قائم کئے جانے کے بعد کیا گیا ہے ۔ یہ آکسیجن پلانٹس کووڈ – 19 کے خلاف احتیاطی اقدام کے طور پر شروع کیا گیا ہے ۔ این ٹی پی سی بونگائی گاؤں کے اسپتال کے احاطے میں ، اِس کا افتتاح این ٹی پی سی بونگائی گاؤں کے ای ڈی جناب سبرت منڈل نے کوکرا جھار ، بی ٹی آر ، آسام کے صحت خدمات کے جوائنٹ ڈائریکٹر ڈاکٹر جہیرالدین احمد اور اسٹیشن کے کورونا جانبازوں کی موجودگی میں کیا گیا ۔ کورونا جانبازوں میں بجلی گھر کے ملازمین اور طبی عملہ شامل ہے ، جنہوں نے اس پلانٹ کے قیام اور تکمیل کو یقینی بنانے میں تعاون کیا ہے ۔
15 سال کی مدت تک کار آمد رہنے والے این ٹی پی سی بونگائی گاؤں کے آکسیجن پلانٹ میں ایک پائپنگ نیٹ ورک ہے ، جو این ٹی پی سی کے اسپتال میں 40 بستروں کے لئے آکسیجن فراہم کرتا ہے ۔ اس کے علاوہ ، خود کار چینج اوور کے ساتھ سلینڈر کی سپلائی کا بیک اَپ بھی موجود ہے ۔ آکسیجن تیار کرنے والا یہ پی ایس اے پلانٹ پوری طرح آئی ایس او اور دیگر بین الاقوامی معیارات کے مطابق کام کر رہا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9807
(Visitor Counter : 134
شماریات اور پروگرام کے نفاذ کی وزارت
ایم پی ایل اے ڈی فنڈ کے تحت ترقیاتی کام
اعداد و شمار اور شماریات اور پروگرام پر عمل در آمد نیز منصوبہ بندی کی وزارت میں آزادانہ چارج کے ساتھ وزیر مملکت اور کمپنیوں سے متعلق امور کی وزارت میں وزیر مملکت جناب راؤ اندر جیت سنگھ نے آج لوک سبھا میں ایک تحریری جواب میں یہ اطلاع فراہم کی ہے۔
مالی سال 22-2021 کے لئے 2370 کروڑ روپے اور مالی سال 21-2020 کے لئے 3950 کروڑ روپے یعنی کل 6320 کروڑ روپے کے بقدر ایم پی ایل اے ڈی فنڈس ، خزانے کی وزارت کی ایما پر مختص کیا گیا ہے ۔ یہ فنڈ معاشرے پر کووڈ – 19 کے مضر اثرات اور صحت سے متعلق امور کے بندوبست کی غرض سے مختص کیا گیا ہے تاکہ غریب اور ضرورت مند افراد کے لئے حفظان صحت سے متعلق بنیادی ڈھانچہ اور مختلف النوع سکیورٹی اقدامات میں تیزی لائی جا سکے ۔
وزارت ، مسلسل بنیاد پر متعلقہ فریقوں اور شراکت داروں سے نئی تجاویز اور مشورے وصول کرتی ہے اور ان کا جائزہ لیتی ہے ۔ ان میں مقررہ ضابطوں پر عمل کرتے ہوئے فنڈس کی اہلیت پر نظر ثانی سے متعلق تجاویز بھی شامل ہیں۔
قبائیلی امور کی وزارت
قباجلی امور کی وزارت قبائلی بچوں کو انہیں کے ماحول میں کوالیٹی تعلیم دینے کے لیے ایکلویہ ماڈل رہائشی اسکول  قائم کر رہی ہے
نئی دہلی،22 جولائی ،2021 /
اہم باتیں
ہر بلاک میں 50 فیصد یا اس سے زیادہ ایس ٹی آبادی اور کم سے کم 20000 ایس ٹی افراد کے لیے ای ایم آر ایس ہوگا۔
اس طرح کے 740 بلاکس کی ای ایم آر ایس قائم کرنے کے لیے نشاندہی کی گئی ہے۔
ابھی تک 367 ای ایم آر ایس پورے ملک میں سرگرم ہیں۔
قبائلی امور کی وزارت پورے ملک کے دور دراز علاقوں میں قبائلی بچوں کو ان کے اپنے ماحول ہی میں کوالیٹی تعلیم فراہم کرنے کےلیے ایکلویہ ماڈیول رہائشی اسکول  قائم کر رہی ہے۔ ای ایم آر ایس میں 480 طلبا کی گنجائش ہے جس میں چھٹی سے 12ویں تک کہ لڑکے اور لڑکیاں شامل ہیں۔ 1.09 لاکھ روپے فی طالب علم سالانہ کی رقم ان طلبا پر آنے والے اخراجات کے لیے جاری کی جاتی ہے، جس میں خوراک ، وردی، کتابیں وغیرہ شامل ہیں۔ ای ایم آر ایس قائم کرنے کے لیے 20 کروڑ روپے اسکول کی تعمیر کے لیے اور شمال مشرق ، پہاڑی علاقوں، مشکلات والے علاقوں اور بائیں بازو کی انتہا پسندی سے متاثرہ علاقوں کے اسکولوں کے لیے اضافی 20 فیصد رقم وزارت کی طرف سے جاری کی جاتی ہے۔
یہ جانکاری قبائلی امور کی وزیر مملکت محترمہ رینوکا سنگھ سروتا نے راجیہ سبھا میں آج ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
6874U –
(Visitor Counter : 127
بہت چھوٹی، چھوٹی اور درمیانی صنعتوں کی وزارت
بہت چھوٹی ،چھوٹی اور درمیانہ درجے کی صنعتوں کا ڈجیٹائزیشن
بہت چھوٹی ،چھوٹی اوردرمیانہ درجے کی صنعتوں کے وزیر مملکت جناب بھانو پرتاپ سنگھ ورمانے آج لوک سبھا میں ایک تحریری جواب میں بتایا کہ حکومت، ادیم پورٹل ، ایم ایس ایم ای پورٹل ، گورنمنٹ ای – مارکیٹ پلیس  ، ٹریڈ ریسیو ایبل ڈسکاؤنٹنگ سسٹم  ، ایم ایس ایم ای مارٹ ڈاٹ کام جیسے ایم ایس ایم ایز کے لئے مختلف ڈجیٹائزیشن اقدامات کے ذریعہ دیگر ای – کامرس بڑی کاروباری کمپنیوں کے ساتھ مقابلہ آر ائی اور کاروبار ی امکانات کو تقویت دینے کے لئے مختلف پروگرام اور اسکیمیں چلارہی ہے۔اس کے علاوہ تاخیر سے کی گئی ادائگیوں سے متعلق درخواستیں پُر کرنے کے لئے ایم ایس ایم ای سمادھان پورٹل اور بہت چھوٹی اوردرمیانہ درجے کی صنعتوں کے سینٹرل پبلک سروس انٹرپرائزز کے ذریعہ خریداری کی نگرانی کے لئے ایم ایس ایم ای سمبندھ بھی ہے ۔ اب تک ادیم رجسٹریشن پورٹل پر 1.24 کروڑ ایم ایس ایم ایز کا رجسٹریشن کیا گیا ہے اور مختلف پروگراموں کے ذریعہ مزید فوائد پہنچائے گئے ہیں۔ مرکز ی وزارتوں / محکموں /سی پی ایس ایز سے ایم ایس ایز کے لئے سرکاری خریداری پالیسی کے تحت ایم ایس ایم ایزکے لئے 95576 کروڑروپے کی خریداری کی گئی اور ایم ایس ایم ایز کے ذریعہ داخل کی گئیں 21360 درخواستیں ایم ایس ای ایف سی کونسل کے ذریعہ نمٹائی گئیں۔
ایم ایس ایم ای کی وزار ت کی جانب سے ایم ایس ایم ایز کی آمدنی اور منافع کی صورتحال کے بارے میں معلومات برقرار نہیں رکھی گئی ہیں۔
ایم ایس ایم ای چیمپئن اسکیم کے تحت ملک میں ایم ایس ایم ایز کو ڈجیٹلی طور پر بااختیار بنانے کے لئے ڈجیٹل ایم ایس ایم ای کمپوننٹ شامل کئے گئے ہیں۔ ایم ایس ایم ای کی وزارت نے ، ایم ایس ایم ای چیمپئنس اسکیم کے ایک جزو ڈجیٹل ایم ایس ایم ای کے ذریعہ ایم ایس ایم ایز کوتعاون دینے کی تجویز رکھی ہے تاکہ ڈجیٹائزیشن کو عملی شکل دی جاسکے اور ایم ایس ایم ایز کو ڈجیٹلی طور پر بااختیار بنایا جاسکے اور انہیں اس بات کے لئے ترغیب دی جاسکے کہ وہ اپنے کاروباری عمل اور اپنی پیداوار میں ڈجیٹل ٹولز ، ایپلی کیشنز اور ٹکنالوجیوں کو اپنائیں تاکہ ان کی مقابلہ آرائی کو بہتر بنایا جاسکے ۔
محنت اور روزگار کی وزارت
زرعی اور دیہی مزدوروں کے لیے آل انڈیا صارف کے قیمت کے انڈیکس کی تعداد – جون، 2021
نئی دہلی،20 جولائی ،2021 / زرعی مزدوروں اور دیہی مزدوروں کے لیے صارف کے آل انڈیا قیمت انڈیکس کے نمبر  جون ، 2021 کے لیے جن میں سے ہر ایک میں 8 - 8 پوائنٹس کا اضافہ ہوا ار اب یہ بالترتیب 1057 اور 1065 پوائنٹس پر ہیں۔ زرعی مزدوروں اور دیہی مزدوروں کے عام انڈیکس میں اضافے کی بڑی وجہ خوراک میں 6.00  پوائنٹس اور 6.10  پوائنٹس کا بالترتیب اضافہ ہے۔ خوراک کی ان اشیا میں دلہن ، سبزیوں ، پھلوں پیاز بکرے کے گوشت ، مچھلی تازہ / خشک، سرسوں کے تیل کی قیمتوں میں اضافہ ہے۔
انڈیکس میں اضافہ / گراوٹ ریاستوں کے مابین فرق ہے۔ زرعی مزدوروں کے سلسلے میں اس میں 19 ریاستوں میں 1 سے 10 پوائنٹ کا اضافہ ہوا ، جموں و کشمیر میں 10 پوائنٹس کی گراوٹ آئی۔ تمل ناڈو ، انڈیکس کے ٹیبل میں 1256 پوائنٹس کے ساتھ سر فہرست ہے جبکہ ہماچل پردیش 824 پوائنٹس کے ساتھ سب سے نیچے ہے۔
دہی مزدوروں کے سلسلے میں اس نے 19 ریاستوں میں 2 سے 10 پوائنٹس کا اضافہ ہوا ۔ جبکہ جموں و کشمیر میں اس میں 9 پوائنٹس کی کمی آئی۔ تمل ناڈو 1241 پوائنٹس کے ساتھ انڈیکس ٹیبل میں سب سے اوپر ہے جبکہ بہار 863 پوائنٹس کے ساتھ سب سے نیچے ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
6782U –
(Visitor Counter : 130